
Ādažos, Ādažu novadā


2026. gada 24. septembrī								Nr. 00


[bookmark: _Hlk92983196][bookmark: _Hlk239765777]Par izmaiņām Ādažu pirmsskolas izglītības iestādes “Strautiņš” struktūrā 

Ādažu novada pašvaldības dome izskatīja Ādažu pirmsskolas izglītības iestādes “Strautiņš” (turpmāk – ĀPII) vadītājas 18.08.2026. iesniegumu par izmaiņām iestādes struktūrā (reģistrēts ar Nr. ĀPII/1-12/26/168).
[bookmark: _Hlk190773258]Saskaņā ar domes 26.06.2025. lēmuma Nr. 231 “Par speciālās izglītības programmas īstenošanu Ādažu novada pirmsskolas izglītības iestādēs” 1. punktā noteikto ĀPII vadītājai  ir jānodrošina Ministru kabineta 2019. gada 19. novembra noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” prasības.
Saskaņā ar Valsts izglītības informācijas sistēmas datu bāzes datiem ĀPII ir viens izglītojamais, kuram ar 2026.gada 1. septembri jānodrošina izglītības ieguve izglītības programmā (IP kods 01015811). 
Pamatojoties uz VDEĀVK Nr.  2026/14341 atzinumu, lai nodrošinātu speciālās pirmsskolas izglītības programmas īstenošanu, izglītojamajam ir nepieciešams asistents. 
Atbilstoši Ministru kabineta 2012. gada 9. oktobra noteikumu Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – MK noteikumi Nr.695) 10.2. apakšpunktam valsts nodrošinātā atlīdzība par vienu asistenta pakalpojuma stundu ir 5,42 euro, tai skaitā darba samaksa, valsts sociālās apdrošināšanas obligātā iemaksa un iedzīvotāju ienākuma nodoklis, tādējādi darba samaksu daļēji varētu kompensēt no valsts piešķirtā finansējuma.
[bookmark: _Hlk202437909]Ņemot vērā iepriekš minēto, nepieciešams veikt grozījumus ĀPII struktūrā un uz laiku, kamēr ĀPII izglītojamajiem asistenta atbalsts ir nepieciešams, izveidot jaunu amata vietu “Skolotāja palīgs-asistents” (profesiju klasifikatora kods 5312 01, saime 33, līmenis I, algu grupa 4, mēnešalga 1236 euro (amata galvenie pienākumi – pielikumā). Amata aprakstā iekļaujams nosacījums, ka darbinieks pilda skolotāja palīga pienākumus, ja izglītojamais, kuram nepieciešams asistents, neapmeklē iestādi.
Amata vietas uzturēšanai 2026. gadā nebūs ietekmes uz pašvaldības budžetu, jo finanšu līdzekļi līdz 4582,72 euro (alga, sociālās garantijas un nodokļi) ir pieejami ĀPII budžeta tāmē, kā ietaupījums no amatu vakancēm. 2027. gadā ietekme uz pašvaldības budžetu būs līdz 29 452,00 neņemot vērā no valsts budžeta iespējamo apmaksāto asistenta pakalpojumu pārvietošanās atbalstam un pašaprūpes veikšanai, kas veidos papildu finanšu resursus.
Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Ministru kabineta 2012. gada 9. oktobra noteikumiem Nr. 695 “Kārtība, kādā piešķir un finansē asistenta pakalpojumu izglītības iestādē”, domes Finanšu komitejas 16.09.2026. atzinumu, Ādažu novada pašvaldības dome 
NOLEMJ:
1. [bookmark: _Hlk202948946]Ar 2026. gada 1. oktobri izveidot Ādažu PII “Strautiņš” vienu amata vietu “Skolotāja palīgs-asistents”, profesijas kods 5312 01, saime 33, līmenis I, algu grupa 4, mēnešalga 1236 euro uz noteiktu laiku, līdz 2027. gada 31. maijam, paredzot iespēju pagarināt darba līgumu uz laiku, kamēr pirmsskolas izglītības iestādi apmeklē izglītojamais, kuram noteikta asistenta pakalpojuma nepieciešamība. 
2. [bookmark: _Hlk93049362]Lēmuma 1. punkta izpildei:
2.1. veikt grozījumus Ādažu novada pašvaldības domes 29.01.2026. lēmuma Nr. 38 “Par pašvaldības amatpersonu un darbinieku mēnešalgām 2026. gadā” 11. pielikumā;
2.2. nepieciešamo finansējumu nodrošināt no Ādažu PII “Strautiņš” 2026. gada un 2027. gada budžeta tāmes līdzekļiem.
3. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs						G.Miglāns 

